35 Gape a ba raya a re: “Fa ke ne ke lo romela+ lo se na sekgwama le kgetsana ya dijo le bompaatšhane, lo ne lwa se ka lwa tlhoka sepe, kgotsa lo ne lwa tlhoka sengwe?” Ba re: “Nnyaa!” 36 Foo a ba raya a re: “Mme jaanong a ene yo o nang le sekgwama a se tseye, ka tsela e e tshwanang le kgetsana ya dijo; mme a yo o se nang tšhaka a rekise seaparo sa gagwe sa kafa ntle mme a e reke. 37 Gonne ke a lo bolelela gore seno se se kwadilweng se tshwanetse go diragadiwa mo go nna, e leng, ‘Mme a balelwa le ba ba se nang molao.’+ Gonne se se amanang le nna se a diragala.”+ 38 Foo ba re: “Morena, bona! ditšhaka di le pedi ke tseno.” A ba raya a re: “Go lekane.” Mary o ne a batla gore re nne le ngwana wa rona re le babedi. Ka maswabi, o ne a senyegelwa. Fa Mary a ithwala lekgetlo la bobedi, re ne ra diragalelwa ke sengwe se re neng re sa se lebelela gotlhelele. Motšhine wa ultrasound o ne wa bontsha gore Mary o ne a sa ima ngwana a le mongwe, mme ba ne ba le banè! Ke ne ke gamaregile fela ke sa dumele. Ke ne ke na le dingwaga di le 47, mme go ise go ye kae ke ne ke tla nna rre wa bana ba le robedi! Mawelana a rona a le manè a ne a belegwa ka karo ka February 14, 1984, a na le dibeke di le 32 fela. Go ya ka tatelano ya go tsalwa ga bone e ne e le Clint, a le boima jwa dikilogerama di le 1,6; Cindy, a le boima jwa dikilogerama di le 1,9; Jeremy a le boima jwa dikilogerama di le 1,4; le Danette wa boima jwa dikilogerama di le 1,7. Ba ne ba sa tshwane ka sepe fela.